OpenLLM-France/wikimedia huggingface dataset:
# Roberto Pérez Toledo

Roberto Pérez Toledo (Lanzarote, 3 d'abril de 1978 - Madrid, 31 de gener de 2022) fou un guionista, director i productor de cinema espanyol. El 2 de juny de 2017 va estrenar el seu quart llargmetratge Como la espuma, després de 25 curtmetratges. Aquest quart llarg va estar a punt de convertir-se en el primer que produís la plataforma Netflix a Espanya.
El 2013 va participar en el llargmetratge col·lectiu Al final todos mueren, al costat d'altres tres directors i amb l'apadrinament de Javier Fesser, i el 2014 va llançar la TV-movie (rodada segons el manifest #littlesecretfilm) Los amigos raros, emesa al canal Calle 13 i després convertida en un fenomen viral a la xarxa, on acumula gairebé tres milions de visionats a la xarxa. El 2017 va estrenar el seu quart llargmetratge Como la espuma.
El seu debut com a director va ser l'any 1999 amb el seu primer curt Mar Adentro . A aquest projecte li seguiran molts altres curtmetratges, entre els més coneguts es troben Vuelco (2005) o Los gritones (2010). Aquest últim ha rebut gran quantitat de premis, fins i tot va arribar a ser plagiat per una marca de cotxes sense cap permís, per la qual cosa va portar als tribunals.
A més de guionista, director i productor, Roberto Pérez Toledo alguna ocasió es va encarregar de l'edició i el so o fins i tot de la càmera. Fins 2011, tots els seus treballs eren curtmetratges, però aquest any va fer el seu primer llargmetratge Sis punts sobre Emma. Emma, una noia amb problemes de visió vol ser mare de forma obsessiva, després de descobrir que el seu nuvi no pot tenir fills emprendrà una recerca fins a trobar el candidat perfecte. Però l'amor no ha d'estar pel mig, tot i que no tenir sentiments serà una mica complicat finalment.
En els últims anys, ha dirigit els curts d'èxit (14 en total) de les campanyes en línia per al dia de Sant Valentí de El Corte Inglés (#ElAmorMola, #LaSuerteDeQuererte, # QuéSuerteQuererte). També va dirigir el curt Chicos que lloran per Turisme La Rioja i Atrápalo, El club de la L per a Mapfre,Amor scout per a ASDE Espanya i Taras com a padrí del Premi Fundació Repsol de Notodofilmfest.
El 2 de juny de 2017, va estrenar el seu darrer llargmetratge, el tercer en solitari, titulat Como la espuma. Per la seva aportació al cinema que visibilitza amb talent i sensibilitat la diversitat sexual, va rebre el Premi Honorífic del LesGaiCineMad, el festival de temàtica LGBT de Madrid més important dels països de parla hispana.

## Referències

* ↑ Salvà, Bernat «‘Como la espuma', una orgia romàntica». El Punt Avui, 04-06-2017.
* ↑ «'Como la espuma', una orgía simpática del director conejero Roberto Pérez Toledo» (en castellà). eldiario.es, 30-05-2017.
* ↑ «Los amigos raros».
* ↑ «Seis puntos sobre Emma».
* ↑ «El Club de la L». Arxivat de l'original el 2018-05-09. [Consulta: 9 maig 2018].
* ↑ «Premi honorífic de lesgaicinemad per 'Como la espuma'».
# Resolució 694 del Consell de Seguretat de les Nacions Unides

La Resolució 694 del Consell de Seguretat de les Nacions Unides, adoptada per unanimitat el 24 de maig de 1991 després de reafirmar la Resolució 681 (1990) i el coneixement de la deportació de quatre palestins per part d'Israel als territoris ocupats el 18 de maig de 1991, el Consell va condemnar les deportacions que violaven el Quart Conveni de Ginebra que es referien a la protecció dels civils en temps de guerra.
La resolució va lamentar l'acció i va reiterar que Israel s'hauria d'abstenir de deportar més palestins i garantir el retorn segur i immediat dels deportats.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Primera Intifada

## Enllaços externs

* PDF Text de la Resolució a UN.org
# Resolució 696 del Consell de Seguretat de les Nacions Unides

La Resolució 696 del Consell de Seguretat de les Nacions Unides, va ser aprovada per unanimitat el 30 de maig de 1991, després de notar el recent desig de signar els acords de Bicesse entre el MPLA i UNITA a Angola, la recent retirada de totes les tropes cubanes i considerant un informe fel Secretari general, el Consell va aprovar les recomanacions de Javier Pérez de Cuéllar i va establir la Segona Missió de Verificació de les Nacions Unides a Angola (UNAVEM II), observant que el mandat de la Primera Missió de Verificació de les Nacions Unides a Angola (1989-1991) estava arribant a la seva fi.
El Consell ha decidit establir UNAVEM II per a un període inicial de disset mesos per aconseguir l'objectiu del secretari general, que era observar i verificar el procés de desarmament i donar suport a l'establiment d'un nou únic exèrcit nacional, observar el desminatge, oferir ajuda humanitària i estendre l'autoritat del govern arreu del país, afectat per la guerra civil.
La Resolució 696 també va demanar al secretari general que mantingui el Consell al dia dels esdeveniments i que informi sobre la signatura dels Acords de Bicesse.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)

## Referències

* ↑ Paulo, Manuel J. «The role of the United Nations in the Angolan peace process». Concilliation Resources, 2004 [Consulta: 1r agost 2017]. Arxivat 2012-02-21 a Wayback Machine. «Còpia arxivada». Arxivat de l'original el 2012-02-21. [Consulta: 1r agost 2017].

## Enllaços externs

* Text of Resolution at UN.org Arxivat 2012-06-15 a Wayback Machine. (PDF)
# Resolució 692 del Consell de Seguretat de les Nacions Unides

La Resolució 692 del Consell de Seguretat de les Nacions Unides, adoptada el 20 de maig de 1991 després de recordar resolucions 674 (1990), 686 (1991) i 687 (1991), així com prenent l'informe del Secretari General de les Nacions Unides, el Consell va decidir establir Comissió de Compensació de les Nacions Unides per tractar les reclamacions de compensació derivades de la invasió de Kuwait per Iraq, que posteriorment va provocar la Guerra del Golf.
El Consell també va decidir que el Consell de Govern de la Comissió se situï a Ginebra, que treballaria per implementar parts rellevants de la Resolució 687 (1991), i va demanar als Estats membres que cooperessin amb ell. També va demanar al Consell de Govern que informés al més aviat possible sobre els mecanismes per determinar la contribució de l'Iraq a la Comissió i va assenyalar que si l'Iraq es nega a cooperar amb el Consell de Govern, el Consell de Seguretat pot reconsiderar la prohibició contra la importació de petroli originari Iraq.
La resolució 692 va ser aprovada per 14 vots contra cap, amb una abstenció de Cuba.

## Referències

* ↑ Allain, Jean. International law in the Middle East: closer to power than justice. Ashgate Publishing, Ltd., 2004, p. 159. ISBN 978-0-7546-2436-3.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)

## Enllaços externs

* PDF Text de la Resolució a UN.org
# Rocourt (Vosges)

Rocourt és un municipi francès, situat al departament dels Vosges i a la regió del Gran Est. L'any 2007 tenia 24 habitants.

## Demografia
### Població

El 2007 la població de fet de Rocourt era de 24 persones. Hi havia 8 famílies, de les quals 4 eren parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 14 habitatges, 9 eren l'habitatge principal de la família, 4 eren segones residències i 1 estava desocupat. Tots els 14 habitatges eren cases. Tots els 9 habitatges principals que hi havia estaven ocupats pels seus propietaris; 1 tenia una cambra, 1 en tenia quatre i 7 en tenien cinc o més. 4 habitatges disposaven pel capbaix d'una plaça de pàrquing. A 5 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rocourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 12 persones, 8 eren actives i 4 eren inactives. Les 8 persones actives estaven ocupades(4 homes i 4 dones).. De les 4 persones inactives 1 estava jubilada, 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa alimentària.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Rocourt a l'INSEE.
* Évolution et structure de la population Fitxa amb el detall de dades de Rocourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Rocoto relleno

El rocoto relleno és un menjar típic d'Arequipa, molt característic de la gastronomia peruana. Es tracta d'un rocoto, prèviament netejat i bullit, farcit amb carn i altres ingredients, i fet al forn. És un plat fortament picant, i es menja calent.

## Fonts

* «FESTIVAL DE PICANTERÍAS EN PARQUE SELVA ALEGRE» (en castellà). Arequipa: Municipalidad de la Provincia de Arequipa.
* «Recetas arequipeñas» (en castellà). Boletín Electrónico InfoINIEA. Perú: Instituto Nacional de Innovación Agraria (Ministerio de Agricultura del Perú), 2005. Arxivat de l'original el 2009-12-27.
# Ried-Brig

Ried-Brig és un municipi del cantó suís del Valais, situat al districte de Brig-Glis.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Riu Lácara

El Lácara és un riu extremeny que neix a la comarca de Tierras de Cáceres i desemboca a Torremayor, a la comarca de Tierras de Mèrida - Vegas Bajas. Neix al Morrón de Canaleja, a 710 metres sobre el nivell de mar. Entra a la província de Badajoz pel municipi de Cordobilla de Lácara i rep les aigües del seu principal afluent, l'Arroyo del Valle de las Ventas. A continuació, les seves aigües passen a descansar al Pantà de los Canchales, al terme municipal de Montijo i mor al riu Guadiana a Torremayor, després d'haver dividit la seva llera en diversos braços, en una espècie de delta interior. Avui dia és confós amb les séquies i desguassos dels regadius del Canal de Montijo.
# Riu Madriu

El riu Madriu o Romadriu és un riu de muntanya al sud de les parròquies d'Escaldes-Engordany i d'Encamp, al Principat d'Andorra. És un important afluent de la Valira d'Orient pel marge esquerre. Neix a l'estany de l'Illa, encara dins la parròquia d’Encamp, a una altitud de 2.480 m.
El riu discorre d'est a oest per la llarga vall entre els cims del sector fronterer del sud-est d'Andorra , Tosseta de Vall Civera, Pic de la Portelleta, pic de Setut i pic de Perafita i els cims andorrans que tanquen la vall pel nord són les crestes del Gargantillar, el pic dels Llops, el Cap de les Agols i la Tossa del Braibal.
Rep pel marge esquerre el riu de Perafita al pont d'Entremesaigües que també porta les aigües del riu de Claror.
El riu Madriu alimenta, pel canal de Ràmio, la central hidroelèctrica d’Engolasters.
La vall del riu Madriu és d'origen glacial i abasta una superfície aproximada de 4.250 ha. Va ser declarada Patrimoni de la Humanitat de la UNESCO l'any 2004.

## Rius i torrents tributaris

* Riu dels Orris
* Torrent de Setut
* Canal de la Molina
* Riu de Perafita
* Canal del Pletiu
* Canal de la Bova
* Canal de la Colilla

## Referències

* ↑ «Hidrografia. Sistema d'Informació Geogràfica Mediambiental d'Andorra». CENMA; IEA; UNESCO, 2023. [Consulta: 21 setembre 2023].
* 1 2 «Mapa Muntanyes d'Andorra, fulls 13 i 14». Govern d'Andorra, 2023. [Consulta: 21 setembre 2023].
* ↑ «riu Madriu». Gran Enciclopèdia Catalana, 2023. [Consulta: 2 octubre 2023].
* ↑ Andorra, escala 1:40.000: mapa i guia excursionista (en català, francès, espanyol). Editorial Alpina, SL, 2006. ISBN 9788480902298, 8480902299.

## Vegeu també

* Vall del Madriu-Perafita-Claror

## Enllaços externs

* Ruta de Senderisme: Itinerari de la Vall del Madriu
# Rockville (Maryland)

Rockville és una població dels Estats Units a l'estat de Maryland. Segons el cens del 2010 tenia 62.476 habitants.

## Demografia

Segons el cens del 2000, Rockville tenia 47.388 habitants, 17.247 habitatges, i 12.003 famílies. La densitat de població era de 1.360,3 habitants per km².
Dels 17.247 habitatges en un 33% hi vivien nens de menys de 18 anys, en un 56,6% hi vivien parelles casades, en un 9,5% dones solteres, i en un 30,4% no eren unitats familiars. En el 23,8% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,13.
Per edats la població es repartia de la següent manera: un 23,4% tenia menys de 18 anys, un 7% entre 18 i 24, un 32,1% entre 25 i 44, un 24,4% de 45 a 60 i un 13,1% 65 anys o més.
L'edat mediana era de 38 anys. Per cada 100 dones de 18 o més anys hi havia 92,2 homes.
Entorn del 5,6% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rockville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Rockville». American Fact Finder. Oficina del Cens dels Estats Units, 12-01-2010.
# Rhinella rostrata

Rhinella rostrata és una espècie de gripau de la família dels bufònids. És endèmic de Colòmbia, on viu a altituds properes a 2.500 msnm. El seu hàbitat natural són els boscos. Està amenaçat per la destrucció del seu hàbitat com a resultat de l'agricultura i la ramaderia. L'holotip era un mascle adult trobat a uns 23 km al nord de la població de Mesopotamia, al departament d'Antioquia.

## Referències

* ↑ Grup d'Especialistes en Amfibis de la CSE de la UICN. «Rhinella rostrata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. DOI: 10.2305/IUCN.UK.2017-3.RLTS.T54881A85876308.en. [Consulta: 4 abril 2021].
* ↑ Noble, 1920, p. 445.

## Bibliografia

* Noble, G. K. «Two new batrachians from Colombia» (en anglès). Bulletin of the American Museum of Natural History, 42, 1920, pàg. 441-446.
# Roger Bartra i Murià

Roger Bartra i Murià (Ciutat de Mèxic, 7 de novembre de 1942) és un antropòleg i sociòleg mexicà, fill dels escriptors catalans Agustí Bartra i Anna Murià. Doctorat en sociologia per la Université de Paris-Sorbonne i format com a antropòleg a Mèxic. Professor d'Història Social i Política a l'Institut d'Investigacions Socials, Universidad Nacional Autónoma de México. Ha estat professor a les universitats de Wisconsin, Califòrnia, de los Andes (Veneçuela), Católica (Lima), Johns Hopkins (Baltimore), Rutgers (Nova Jersey), al Paul Getty Center (Los Angeles) i a la Universitat Pompeu Fabra (Barcelona).

## Referències

* ↑ «Roger Bartra». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
* ↑ «.xml Roger Bartra i Murià». Gran Enciclopèdia Catalana. Barcelona: Grup Enciclopèdia Catalana.
# Roger Hammond

Roger Edward Hammond (Oxford, Oxfordshire, Anglaterra, 30 de gener de 1974) és un ciclista anglès, que fou professional entre el 1998 i el 2011. Combina el ciclisme en carretera amb el ciclocròs. Especialista en les clàssiques belgues, destaca la tercera posició la París-Roubaix de 2004 i la segona a la Gant-Wevelgem de 2007.
Ha pres part en dues edicions dels Jocs Olímpics, el 2004 a Atenes i el 2008 a Pequín, destacant la setena plaça final en la prova en ruta dels Jocs Olímpics d'Atenes.

## Palmarès en ruta

* 2000
** 1r a l'Archer Grand Prix
** Vencedor d'una etapa dels Dos dies dels Esperons d'or
* 2001
** 1r a la Gullegem Koerse
* 2002
** 1r al Tour Beneden-Maas
** 1r al Gran Premi del 1r de maig - Premi d'honor Vic de Bruyne
* 2003
** Campió del Regne Unit en ruta
** 1r a la Uniqa Classic i vencedor d'una etapa
* 2004
** Campió del Regne Unit en ruta
* 2005
** Vencedor d'una etapa de la Volta al Regne Unit
* 2006
** Vencedor d'una etapa de la Volta al Regne Unit
* 2009
** Vencedor d'una etapa del Tour de Qatar

### Resultats a la Volta a Espanya

* 2009. 97è de la classificació general

## Palmarès en ciclocròs

* 1991-1992
** Campió del món en ciclocròs júnior
* 1993-1994
** Campió del Regne Unit en ciclocròs
* 1999-2000
** Campió del Regne Unit en ciclocròs
* 2000-2001
** Campió del Regne Unit en ciclocròs
* 2001-2002
** Campió del Regne Unit en ciclocròs
* 2002-2003
** Campió del Regne Unit en ciclocròs
* 2003-2004
** Campió del Regne Unit en ciclocròs
* 2005-2006
** Campió del Regne Unit en ciclocròs
* 2007-2008
** Campió del Regne Unit en ciclocròs

## Referències

* ↑ «Fitxa de Roger Hammod a sports-reference.com». Arxivat de l'original el 2012-11-14. [Consulta: 29 març 2011].

## Enllaços externs

* Web oficial Arxivat 2017-09-28 a Wayback Machine. (anglès)
* Fitxa a sitiodeciclismo.net
# Roger Saperas Hernández

Roger Saperas Hernández (Barcelona, 1 de setembre de 1981) és un periodista esportiu català que treballa a RAC 1 des del 2003. Va fer de micròfon autònom a El Barça juga a Rac1 amb Joan Maria Pou entre el 2007 i el 2016. Llavors, a la temporada 2016-17 va prendre el relleu a Dani Senabre com a presentador i editor del programa Tu Diràs. Va ser renovat al càrrec dues temporades. El juliol del 2020, havent estat al capdavant del projecte durant quatre anys, va anunciar que el deixaria per a cercar una conciliació de la vida laboral i familiar més bona, atès que té cura de tres fills.

## Referències

* ↑ «Roger Saperas, al capdavant del nou ‘Tu diràs' de RAC1». La Vanguardia, 11-08-2016. [Consulta: 2 setembre 2016].
* ↑ Juanico, Núria. «Roger Saperas agafa les regnes del 'Tu diràs' de RAC1». Diari Ara, 10-08-2016. [Consulta: 6 juliol 2023].
* ↑ «La nova temporada de RAC1 manté Jordi Basté, Toni Clapés i els esports com a pals de paller». El Món, 31-08-2018. [Consulta: 6 juliol 2023].
* ↑ Villanueva, Marc. «Una estrella de RAC 1 deixa el programa després de molts anys: "Aquí s'acaba"». El Nacional, 16-07-2023. [Consulta: 6 juliol 2023].

## Bibliografia complementària

* Lujan Montserrat, Mònica. Tu Diràs i El Club de la Mitjanit: Comparativa dels dos magazins nocturns esportius de la ràdio catalana. (PDF) (tesi). Universitat Autònoma de Barcelona, 25 maig 2018 [Consulta: 6 juliol 2023].
# Saint-Rambert-d'Albon

Saint-Rambert-d'Albon és un municipi francès, situat al departament de la Droma i a la regió d'Alvèrnia-Roine-Alps.
# Saint-Remy-en-l'Eau

Saint-Rémy-en-l'Eau és un municipi francès, situat al departament de l'Oise i a la regió dels Alts de França. L'any 1999 tenia 370 habitants.
Es troba just al costat de Saint-Just-en-Chaussée. Limita amb la comuna de Valescourt.
Forma part del cantó de Saint-Just-en-Chaussée, que al seu torn forma part de l'arrondissement de Clermont. L'alcalde de la ciutat és Boris Gogny-Goubert (2001-2008).
El 1730, Charles Claude Flahaut de La Billarderie va néixer a Saint-Rémy-en-l'Eau.

## Vegeu també

* Llista de municipis de l'Oise
# Saint-Vallier (Charente)

Saint-Vallier és un municipi francès situat al departament del Charente i a la regió de la Nova Aquitània. L'any 2019 tenia 136 habitants. Es troba en una zona de terra argilosa, regada per un xarxa de rierols dels quals els principals són el Palais la Laine i el Poussonne, que fan part de la conca del Dordonya.

## Demografia

El 2007 Saint-Vallier encara tenia 152 habitants. Hi havia aleshores 72 famílies i 101 habitatges, 72 habitatges principals, 15 segones residències i 14 desocupats.

## Economia

El 2007 la població en edat de treballar era de 81 persones de les quals 54 eren actives. El 2009 hi havia 69 unitats fiscals que integraven 146,5 persones, la mediana anual d'ingressos fiscals per persona era de 12.636 €.
Dels set establiments que hi havia el 2007, hi havia una empresa de construcció, 1 una empresa de comerç i reparació d'automòbils, una empresa d'hostatgeria i restauració, una empresa immobiliària, una empresa de serveis, una entitat de l'administració pública i una empresa classificada com a «altres activitats de serveis».
L'any 2000 hi havia setze explotacions agrícoles que conreaven un total de 470 hectàrees.

## Referències

* ↑ «Synthèse des principales informations relatives aux eaux souterraines pour la commune de Saint-Vallier» (pdf) (en francès). Système d’information pour la gestion des eaux souterraines en Poitou-Charentes-Limousin, 27-04-2023. Arxivat de l'original el 27 d’abril 2023. [Consulta: 27 d’abril 2023].
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
# Roti prata

Roti prata és un tipus de pa pla del tipus tortita que es cuina a la graella. Normalment es serveix amb verdures o amb carn amb curri. Prové de la gastronomia de Malàisia i la de Singapur. El roti prata també es cuina amb formatge, ceba, banana,mongetes vermelles, xocolata, bolets o ous. Es troba en la posició nº 45 de la llista dels menjars més deliciosos (World's 50 most delicious foods) compilada per CNN Go el 2011.

## Referències

* ↑ CNN Go Your pick: World's 50 most delicious foods 7 September 2011. Retrieved 2011-10-11

## Enllaços externs

* Roti Prata Video Recipe
* Roti Prata Arxivat 2008-01-02 a Wayback Machine., Singapore Infopedia, National Library Board, Singapore
# Route of Acceptance

Route of Acceptance és una pel·lícula canadenca rodada en anglès, escrita i dirigida per Heather Tobin i estrenada el 2012.

## Sinopsi

És la història d'una jove lesbiana anomenada Ryan, que ha de triar entre tres ofertes fetes per diferents universitats. Es desenvoluparan tres universos paral·lels on Ryan hi portarà vides diferents.

## Repartiment

* Emily Alatalo: Ryan Stark
* Ry Barrett: Cory
* Wade Gamble: Dave Sweeney
* Yvonne Gauthier: Emily Abbott
* Kelly-Marie Murtha: Kali
* Janice Tate: Helen Stark
* Susan Q. Wilson: Gran

## Recepció

Fou exhibida al XIII Festival Internacional de Cinema Gai i Lèsbic de Barcelona Va guanyar el premi del Jurat al Festival de Cinema Gai i Lesbià de Long Island de 2013.

## Referències

* ↑ FICGLB 13: Route of Acceptance a Time Out
* ↑ Route of Acceptance al Rainbow Film Festival

## Enllaços externs

* Tràiler de la pel·lícula a YouTube